ઘાડલોડિયા વિધાનસભામાં આવતા વોર્ડની સ્થિતિ માટે મુખ્યપ્રધાને પાંચ દિવસમાં ત્રણ વખત બેઠકો યોજી છે. એટલું જ નહીં એમના પરિવારના સભ્યો સંજય પટેલની સાથે ઇલેશ પટેલ, ભુપેન્દ્ર પટેલ જેવાને પણ સતત દોડતા રખાયા છે. પાટીદારો કોઇ રીતે મન કળવા દેતાં નથી અને બીજી તરફ જે વિસ્તારોમાં કોંગ્રેસના કાર્યાલય ખુલી શકતા ન હતા એવી જગાએ હાલ કોંગ્રેસના કાર્યાલયોમાં દેખાતો ઉત્સાહ ભાજપની ઊંઘ બગાડી રહ્યો છે.